Palga avalikustamine töökuulutuses: poolt või vastu?
#000000
Palk on vaid üheks osaks töötajatele pakutavast motivatsioonipaketist. See on baastegur, mille kõrval kaalub kandidaat töö sisukust, asukohta, tööaega, organisatsiooni väärtusi ja muid pakutavaid hüvesid. Kui muud tingimused on samad, ollakse suurema palga nimel üsna varmalt valmis ka töökohta vahetama. Miks on mõistlik palga suurus võimalikult varakult avalikuks teha?
#000002
Palga avaldamine töökuulutuses lühendab värbamisprotsessi. Valiku tegemisele läheb vähem energiat, sest kandideerivad vaid need, kellele pakutav palgavahemik sobib. Säästetakse nii värbajate kui tööotsijate aega. Rohkem kandidaate on huvitatud minema lõppvooruni välja.
#000003
Töötasu avaldamine kuulutuses toob rohkem õigeid kandidaate. Paljud tööotsijad ei vaevugi oma aega CV saatmisele kulutama, kui nad ei tea, milliseid tingimusi pakutakse. Nad soovivad saada täit ülevaadet sellest, mida uus töökoht tähendaks, ja alles siis otsustada oma kandideerimine.
#000005
Kui töökohal on võimalik teenida suuri lisatasusid, mõjub palganumber eriti kutsuvalt. Ametikohtadel, kus valdava osa sissetulekust moodustab tulemustasu, on tavaliselt ka palgalagi muljetavaldav ja tõmbab töökuulutuste seas hästi tähelepanu.
#000007
Millal ei pruugi töötasu lisamine töökuulutusse parimat tulemust anda? Tööandjad, kes pakuvad mahukat motivatsioonipaketti, aga mitte kuigi suurt palka, võiks kaaluda palganumbri hilisemaks jätmist või mainimist töökuulutuse tekstis muude hüvede juures. Nii saab kandideerija terviklikuma pildi ega tee ennatlikke järeldusi.
#000009
CV.ee lehel on avaliku palganumbriga iga kaheksas tööpakkumine. Lätis on palgavahemiku avaldamine töökuulutustes 2018. aasta lõpust kohustuslik. Ehkki mõnedel puhkudel hakati otsima ka viise seadusest mööda hiilimiseks, kasvas muudatuse tulemusel kandideerijate huvi tööpakkumiste vastu hüppeliselt. Leedus jõustus sarnane seadusemuudatus 2019. aastal.
#000010
Mõistagi on sissetuleku tähtsus muude tegurite kõrval erinevate sihtrühmade puhul väga erineva kaaluga. Reeglina on palga tähtsus värbamisargumendina olulisem lihtsama töö tegijate jaoks ning nendes sihtgruppides, kelle praegune palgaga toimetulek on halb. Seetõttu on ka töökuulutusse lisatud palganumber erinevatele gruppidele erineva mõjuga ning on strateegiliseks personalipoliitika otsuseks.
#000011
Kuidas kandideerimisel tagasisidet saada ja mida sellega teha?
#000013